
Vilniaus vaikų ir jaunimo klubo „Meteoras“ 2026 m. liepos 31 d.
įsakymu Nr. V-84

VIDAUS TVARKOS TAISYKLĖS LANKYTOJAMS

1. Bendrosios nuostatos
1.1. Vilniaus vaikų ir jaunimo klubo „Meteoras“ (toliau – Klubas) vidaus tvarkos taisyklės lankytojams reglamentuoja Klubo lankytojų elgesio normas, saugumo užtikrinimo principus, bendravimo etiką, dalyvavimo veiklose tvarką bei atsakomybės ribas.
1.2. Vidaus tvarkos taisyklės yra viešai skelbiamos ir jų laikymasis yra privalomas visiems Klubo lankytojams, nepriklausomai nuo jų amžiaus. Lankytojas, prieš pradėdamas naudotis Klubo teikiamomis paslaugomis ar pradėdamas lankytis veiklose, privalo susipažinti su šiomis Taisyklėmis ir jų laikytis. Naudojimasis Klubo paslaugomis reiškia, kad lankytojas yra susipažinęs su Taisyklėmis ir sutinka jų laikytis. Už nepilnamečius lankytojus atsako tėvai, globėjai (rūpintojai), kurie privalo užtikrinti, kad vaikas yra susipažinęs su Taisyklėmis ir jų laikysis.
1.3. Klubo veikla organizuojama vadovaujantis Lietuvos Respublikos teisės aktais bei klubo vidaus dokumentais.
1.4. Iškilus bet kokiems klausimams, lankytojai kviečiami kreiptis į Klubo administraciją.

2. Lankomumo ir punktualumo taisyklės
2.1. Užsiėmimai vyksta pagal iš anksto patvirtintą tvarkaraštį. 
2.2. Klubo darbo laikas skelbiamas Klubo interneto svetainėje www.klubasmeteoras.lt. Administracija pasilieka teisę sezono metu koreguoti darbo valandas bei užsiėmimų tvarkaraščius.
2.3. Klubas nedirba valstybinių švenčių dienomis. Jeigu užsiėmimo diena sutampa su valstybine švente, kuri yra nedarbo diena mokestis už paslaugas nėra mažinamas.
2.4. Lankytojai turi atvykti į užsiėmimus laiku ir būti pasiruošę veiklai (apranga).
2.5. Apie neatvykimą rekomenduojame informuoti vadovą ne vėliau kaip užsiėmimo dieną.
2.6. Už mažamečių vaikų atlydėjimą ir pasiėmimą iš užsiėmimų atsako tėvai, globėjai (rūpintojai). Jei vaikas nori savarankiškai anksčiau išeiti iš užsiėmimų, tėvai, globėjai (rūpintojai) privalo raštu,  trumpąja sms žinute arba el. laišku, informuoti užsiėmimų vadovą. 
2.7. Tėvai, globėjai (rūpintojai) atsakingi už savo atstovaujamo vaiko supažindinimą su draudimu užsiėmimų metu savarankiškai palikti Klubo patalpas.

3. Elgesio taisyklės
3.1. Klubo lankytojai privalo elgtis mandagiai, gerbti vieni kitus, klubo darbuotojus.
3.2. Lankytojas privalo elgtis drausmingai užsiėmimo metu ir paisyti užsiėmimo vadovo pastabų bei prašymų.
3.2. Griežtai draudžiama:
3.2.1. naudoti necenzūrinę kalbą, įžeidinėti, tyčiotis ar smurtauti (žodžiu, fiziškai ar per skaitmenines priemones). Klubas netoleruoja patyčių, tiek tiesioginių, tiek per skaitmeninius kanalus. Apie patyčių atvejus būtina nedelsiant informuoti užsiėmimo vadovą ar administraciją; 
3.2.2. gadinti kitų daiktus ar klubo inventorių;
3.2.3. atvykti apsvaigus nuo alkoholio, narkotinių ar kitų psichotropinių medžiagų;
3.2.4. turėti ar naudoti pavojingus daiktus;
3.2.5. pasisavinti kitų asmenų daiktus, reikalauti iš jų pinigų ar kitaip juos šantažuoti;
3.2.6. vykdyti nelegalią prekybą, mainus ar žaisti azartinius žaidimus;
3.2.7. liesti elektros lizdus, lipti ant palangių ar kitų pavojingų aukštų vietų, šokinėti nuo jų ar kitaip kelti grėsmę savo ar kitų saugumui.
3.3. Klube skatinamas pagarbus bendravimas, tolerancija ir atsakingas požiūris į save ir kitus.
3.4. Konfliktinės situacijos sprendžiamos su užsiėmimo vadovo arba administracijos pagalba – fizinis ar žodinis smurtas netoleruojamas.
3.5. Klubo patalpose draudžiama be leidimo filmuoti, fotografuoti ar įrašinėti kitus asmenis. Skaitmeninių įrenginių naudojimas užsiėmimo metu galimas tik gavus užsiėmimo vadovo leidimą.
3.6. Klubas turi teisę atsisakyti teikti paslaugas asmenims, kurie pažeidžia šias Taisykles, taip pat tiems, kurių elgesys kelia grėsmę kitų lankytojų interesams arba prieštarauja Taisyklėms. Atsakingi Klubo darbuotojai gali reikalauti, kad taisykles pažeidęs lankytojas nutrauktų paslaugų naudojimą ir paliktų Klubo patalpas. Pažeidus Vidaus tvarkos taisykles ir nutraukus sutartį dėl lankytojo kaltės, lankytojas privalo sumokėti mokestį už visus laikotarpius, kurių metu paslaugos buvo faktiškai suteiktos ar buvo pradėtos teikti.
3.7. Jei Klubo administracija ar darbuotojai įtaria, kad lankytojas įvykdė nusikalstamą veiką, jie nedelsdami kreipiasi į policiją. Jeigu įtariamasis yra nepilnametis, apie tai nedelsiant informuojami jo tėvai, globėjai (rūpintojai). 

4. Saugumo ir sveikatos reikalavimai
4.1. Prieš pradėdamas dalyvauti užsiėmimuose, lankytojas arba lankytojo tėvai, globėjai (rūpintojai) turi įvertinti savo, savo vaiko sveikatos būklę ir, esant abejonėms, pasitarti su gydytoju. Atsakomybė už tai, ar lankytojo sveikata leidžia saugiai dalyvauti užsiėmimuose, tenka pačiam lankytojui arba jo atstovui. Sudarydamas sutartį ar pradėdamas naudotis Klubo paslaugomis, lankytojas arba jo atstovas patvirtina, kad jo sveikatos būklė tam yra tinkama.
4.2. Lankytojas privalo nedalyvauti užsiėmimuose, jei pasireiškia karščiavimas, taip pat esant ūmių viršutinių kvėpavimo takų ligų požymiams.
4.3. Nelaimingo atsitikimo ar blogos savijautos atveju tėvai, globėjai (rūpintojai) informuojami nedelsiant.
4.4. Klubo darbuotojai turi teisę imtis pirmosios pagalbos veiksmų, jei tai būtina vaiko sveikatai ar gyvybei išsaugoti.
4.5. Lankytojai privalo laikytis Klubo darbuotojų nurodymų ekstremalių situacijų, evakuacijos, gaisro ar kitų pavojų atvejais.
4.6. Pastebėjus šių Taisyklių pažeidimus, nelaimingą atsitikimą, gaisrą, vagystę, smurtą ar patyčias, lankytojas privalo nedelsiant informuoti užsiėmimo vadovą arba Klubo darbuotoją. Taip pat privaloma laikytis elgesio taisyklių specializuotose patalpose, su kuriomis supažindina užsiėmimo vadovas.

5. Klubo inventoriaus ir asmeninių daiktų tvarkymas
5.1. Klubo turtą naudoti galima tik su užsiėmimo vadovo leidimu.
5.2. Lankytojai turi elgtis atsakingai su klubo priemonėmis – tyčinis sugadinimas ar praradimas kompensuojamas tėvų, globėjų (rūpintojų) lėšomis. Lankytojai privalo atlyginti Klubo turtui padarytą žalą Lietuvos Respublikos teisės aktų nustatyta tvarka. Už nepilnamečio elgesį Klube atsako tėvai, globėjai (rūpintojai).
5.3. Klubas neteikia asmeninių daiktų saugojimo paslaugos ir neatsako už lankytojų paliktus daiktus patalpose. Lankytojams sudaroma galimybė palikti savo daiktus tam skirtose vietose, tačiau už jų saugumą atsako patys lankytojai. Klubas neprisiima atsakomybės už asmeninių daiktų praradimą ar sugadinimą, nebent žala padaryta dėl Klubo kaltės. Pamesti ir Klubo darbuotojų ar kitų lankytojų rasti daiktai saugomi ne ilgiau kaip 14 kalendorinių dienų.
5.4. Rekomenduojama nesinešti vertingų daiktų, jei to nereikalauja užsiėmimų veiklos pobūdis.

6. Lankytojų teisės ir atsakomybės
6.1. Lankytojai turi teisę:
6.1.1. gauti kokybiškas neformaliojo šveitimo paslaugas; 
6.1.2. gauti su paslaugų teikimu susijusią informaciją;
6.1.3. teikti pasiūlymus dėl ugdymo proceso tobulinimo;
6.1.4. dalyvauti atvirose veiklose ar renginiuose.
6.1.5.lankytojai ir jų tėvai, globėjai (rūpintojai) turi teisę teikti  skundus dėl ugdymo proceso, elgesio ar saugumo Klubo administracijai žodžiu arba raštu, elektroninio pašto adresu info@klubasmeteoras.lt.
6.2. Lankytojai įsipareigoja:
6.2.1. prieš pradedant naudotis Klubo teikiamomis paslaugomis ar pradedant lankytis veiklose privalo susipažinti su šiomis Taisyklėmis ir jų laikytis;
6.2.2. laiku pateikti informaciją apie pasikeitusius kontaktus;
6.2.3. bendradarbiauti su užsiėmimų vadovu ar klubo administracija sprendžiant iškilusias problemas.

7. Klubo teisės ir pareigos
7.1. Klubas turi teisę:
7.1.1. neįleisti asmenų, kurių elgesys gali trikdyti viešąją tvarką, kelti grėsmę kitų lankytojų saugumui ar neatitinka visuotinai priimtų elgesio normų;
7.1.2. atsisakyti įleisti asmenis į Klubo patalpas, jei jie atsisako laikytis ar nesupranta galiojančių taisyklių;
7.1.3. reikalauti atlyginti padarytą turtinę ar neturtinę žalą Lietuvos Respublikos teisės aktų nustatyta tvarka;
7.1.4. vykdyti Klubo pastato išorės stebėjimą vaizdo kameromis. Su vaizdo duomenų tvarkymo taisyklėmis galima susipažinti Klubo interneto svetainėje www.klubasmeteoras.lt.
7.2. Klubas įsipareigoja:
7.2.1. sudaryti saugias ir sveikas ugdymosi sąlygas, prisiimant atsakomybę už lankytojų saugumą užsiėmimų ir renginių metu;
7.2.2. teikti paslaugas vadovaujantis galiojančiais Lietuvos Respublikos teisės aktais ir šiomis Taisyklėmis.
 
8. Atsakomybė už taisyklių pažeidimus
8.1. Už smulkesnius pažeidimus taikomos šios priemonės:
8.1.1. žodinis įspėjimas;
8.1.2. tėvų, globėjų (rūpintojų) informavimas;
8.1.3. pokalbis su vaiku ir (ar) tėvais.
8.2. Už pasikartojančius ar rimtus pažeidimus lankytojas pašalinimas iš Klubo vienašališkai nutraukiant paslaugų teikimo sutartį.
8.3. Pašalinimas gali būti be įspėjimo, jeigu elgesys kelia grėsmę kitiems ar yra smurtinis.
8.3. Sprendimus dėl sankcijų priima Klubo vadovas, atsižvelgdamas į situaciją.

9. Baigiamosios nuostatos
9.1. Taisyklės įsigalioja nuo jų paskelbimo dienos.
9.2. Klubas turi teisę atnaujinti ar keisti taisykles paskelbiant apie tai Klubo interneto svetainėje www.klubasmeteoras.lt. 

